NAZIV OBVEZNIKA: OSNOVNA ŠKOLA „MILAN BROZOVIĆ“

ADRESA: SKALINI ISTARSKOG TABORA 3, 51215 KASTAV

RAZINA: 31

RAZDJEL: 000

BROJ RKP: 11244

MATIČNI BROJ: 03328449

OIB: 67082765211

ŠIFRA DJELATNOSTI: 8520

**BILJEŠKE**

**UZ FINANCIJSKE IZVJEŠTAJE ZA 2020. GODINU**

Redovna djelatnost Osnovne Škole Milan Brozović je odgoj i obrazovanje djece osnovnoškolskog uzrasta. Glavna zadaća i cilj rada Škole je kvalitetno obrazovanje i odgoj učenika što se ostvaruje:

* Stalnim usavršavanjem nastavnika (seminari, stručni skupovi, aktivi) i podizanjem nastavnog standard na višu razinu;
* Poticanjem učenika na izražavanje kreativnosti, talenata I sposobnosti kroz uključivanje u slobodne aktivnosti, natjecanja, prijave na literarne I likovne natječaje, školske projekte, priredbe I manifestacije u školi I šire.
* Organiziranjem zajedničkih aktivnosti učenika I nastavnika tijekom izvannastavnih aktivnosti I druženja kroz kolektivno upoznavanje kulturne I duhovne baštine;
* Poticanjem razvoja pozitivnih vrijednosti.

Školu pohađa 955 učenika raspoređenih u 33 razredna odjela i to 17 odjela razredne nastave (400 učenika), 16 odjela predmetne nastave (378 učenika) te 18 razrednih odjela Glazbenog odjela pri OŠ Milan Brozović (177 učenika). Nastava se odvija u dvije smjene u petodnevnom radnom tjednu. Nastava se odvija u oblicima: redovna, izborna, dodatna i dopunska, a izvodi se prema nastavnim planovima i programima koje je donijelo Ministarstvo znanosti i obrazovanja , prema Godišnjem planu i programu rada i Školskom kurikulumu za školsku godinu 2020./2021.

Odgovorna osoba proračunskog korisnika JLP(R)S je ravnateljica Sandra Krpan, prof.

Škola nije u sustavu PDV-a.

1. **BILJEŠKE UZ BILANCU**
2. **Proizvedena dugotrajna imovina**

Vrijednost dugotrajne imovine nije se značajnije promijenila u odnosu na 2019. godinu.

Amortizacija je obračunata sukladno stopama ispravka vrijednosti dugotrajne imovine koje su propisane Pravilnikom o proračunskom računovodstvu i računskom planu (Nar. nov., br. 124/14., 115/15, 87/16., 3/18 i 126/19).

AOP 035 (Ispravak vrijednosti knjiga, umjetničkih djela i ostalih izložbenih vrijednosti) iznosi 880.726 kn iz razloga što je prema Uputi Ministarstva znanosti i obrazovanja prilikoma nabavke školskih udžbenika i ove godine izvršen jednokratni otpis.

AOP 020 u odnosu na prethodnu godinu bilježi veliki porast iz razloga što je u 2020. godini Grad Kastav doznačio sredstva Školi u iznosu od 70.000,00 kn za financiranje klavira.

Nematerijalna proizvedena imovina uključuje softver i ostala prava.

1. **Financijska imovina**

AOP 081 – Ostala potraživanja

Iznos od 74.648,00 kn odnosi se na naknade koje se refundiraju odnosno na naknade za bolovanja preko HZZZO-a, a 12.580,00 kn odnosi se na potraživanja prema dobavljačima.

AOP 141 – Potraživanja za prihode poslovanja

Potraživanja za prihode poslovanja povećala su se u odnosu na 2019. godinu. Navedena potraživanja odnose se na potraživanja prema JLP(R)S i roditeljima za školsku marendu, produženi boravak i Glazbeni odjel i to za 2020. godinu iznosu od 65.608,00 kn. Ostatak iznosa od 9.246,00 odnosi se na dugovanje roditelja za školsku marendu, produženi boravak i Glazbeni odjel za razdoblje od 2016. godine do listopada 2019. godine. Ispravak vrijednosti potraživanja izvršen je za ona dugovanja čije dospijeće prelazi godinu dana u vrijednosti od 50%, odnosno tri godine u vrijednosti od 100%.

Evidencija, praćenje i naplata potraživanja vode se ažurno, te je do 27.01.2021. godine ukupni dug smanjen na 51.378,00 kn .

1. **Obveze**

Obveze za zaposlene odnose se na plaće za 12/2020 godinu, te jubilarne nagrade za 12/2020. godine. Obveze za materijalne rashode odnose na na režijske troškove za 12/2020, prijevoz djelatnika na posao i s posla, te namirnice za mlječni obrok učenika čije je dospijeće tijekom 01/2021. godine. Ostale tekuće obveze odnose se na obveze proračunskih korisnika za povrat u proračun. Naime, prema obavijesti nadležnog Ministarstva refundacija naknada plaća za bolovanja na teret HZZO-a za 2020. nije realizirana između Ministarstva financija i HZZO-a, te stoga navedene obveze nisu zatvorene.

1. **Vlastiti izvori**

AOP 239 i AOP 244 - Tijekom 2020. godine zaprimljene su kapitalne pomoći od strane MZO-a za nabavku školskih udžbenika, lektire i prijenosnog računala u iznosu od 315.633,63 kn. Grad Kastav doznačio je sredstva u iznosu od 70.000,00 kn za nabavku klavira. Sukladno tome izvršena je korekcija financijskog rezultata.

Izvanbilančni zapisi u iznosu od 1.009.094 kn odnose se na vrijednost 67 komada prijenosnih računala dodijeljenih školi na korištenje od strane CARNET-a u vrijednosti od 267.095 kn, te opremu iz projekta Podrška provedbi Cjelovite kurikularne reforme faza II u iznosu od 741.999 kn. Oprema uključuje 486 tableta, 2 ormarića, 1 laptop i 4 projektora.

1. Obvezne bilješke uz obrazac Bilance

Sukladno članku 14. Pravilnika o financijskom izvještavanju dostavljamo obvezne bilješke uz Bilancu te navodimo da:

* Nemamo danih zajmova niti primljenih otplata istih
* Nemamo primljenih kredita i zajmova kao ni otplata istih
* Nemamo primljenih robnih zajmova ni financijskih najmova
* Nemamo dospjelih kamata na kredite i zajmove

1. **BILJEŠKE UZ PR-RAS**
2. **Prihodi i rashodi poslovanja**

**PRIHODI POSLOVANJA**

AOP 001 – PRIHODI POSLOVANJA

Za razdoblje od 01.01.2020. do 31.12.2020. ukupni prihodi poslovanja iznose 13.098.143 kn i veći su od ostvarenih u 2019. godini za 3,2%.

AOP 064 – Tekuće pomoći proračunskim korisnicima iz proračuna koji im nije nadležan

Na računu 6361 evidentirani su prihodi za plaće djelatnika koje financira nadležno Ministarstvo kao i pomoći od Grada Kastva za financiranje djelatnosti iznadpedagoškog standarda. Obzirom na porast plaća u obrazovnom sustavu, povećali su se i rashodi na navedenoj stavci.

Račun 6362 odnosi se na sredstva doznačena od strane MZO-a za nabavku školskih udžbenika i školsku lektiru, kao i na sredstva od Grada Kastva za nabavku glazbenih instrumenata

AOP 111 – Prihodi po posebnim propisima odnose se na prihode od uplata roditelja za korištenje usluga školske marende, produženog boravka, Glazbenog odjela, izleta, terenske nastave. Obzirom na zatvaranje škola u ožujku zbog epidemiološke situacije, te održavanja online nastave predmetne nastave od kraja studenog navedeni prihodi bilježe pad u odnosu na 2019. godinu.

AOP 125 –Prihodi od prodaje proizvoda i robe odnose se na akcije sakupljanja starog papira. U 2020. godini nije održana niti jedna.

**RASHODI POSLOVANJA**

AOP 148 – Rashodi poslovanja

Za razdoblje od 01.01.- 31.12.2020. ukupni rashodi poslovanja iznose 12.659.997 kn te su veći od ostvarenih u 2019. godini za 4,4%.

AOP 150 - Rashodi za zaposlene povećani su za 10,3% . Obzirom na porast plaća u obrazovnom sustavu, povećali su se i rashodi na navedenoj stavci.

AOP 160 – Materijalni rashodi su znatno niži u odnodu na 2019. godinu obzirom na zatvaranje škola u ožujku zbog epidemiološke situacije, te održavanja online nastave predmetne nastave od kraja studenog.

AOP 253 – Ostale naknade građanima i kućanstvima iz proračuna odnose se na nabavku radnih udžbenika.

1. **Prihodi i rashodi od nefinancijske imovine**

Rashodi za nabavu nefinancijske imovine bilježe pad obzirom na manju količinu udžbenika koje je trebalo nabaviti za školsku godinu 2020./2021.

+

1. **Višak prihoda raspoloživ u sljedećem razdoblju**

AOP 633 – Višak prihoda i primitaka – preneseni razlikuje se u odnosu na AOP 635 za 2019. iz razloga jer je 2020. godine izvršen prijenos sredstava koja su bila namijenjena za Županijsko stručno vijeće iz engleskog jezika na drugu osnovnu školu. Navedena sredstva su tijekom 2019. godine knjižena kao prihod i kao takva su prenesena u 2020. godinu. Povratom navedenih sredstava umanjen je višak prihoda preneseni za navedeni iznos.

1. **BILJEŠKE UZ RAS-FUNKCIJSKI**

Obrazac RAS-funkcijski za razdoblje od 01. siječnja do 31. prosinca 2020. godine popunjen je ostvarenim iznosima rashoda sa obrasca PR-RAS (AOP 404).

1. **BILJEŠKE UZ P-VRIO**

Iznos od 72.565 kn odnosi se na namještaj Glazbeni odjel pri OŠ Milan Brozović koji je odselio u drugu zgradu, navedeni namještaj je nabavio Osnivač za Školu.

1. **BILJEŠKE UZ IZVJEŠTAJ O OBVEZAMA**

Stanje obveza na kraju izvještajnog razdoblja iznosi 1.082.144 kn. Navedene obveze nedospjele su na dan 31.12.2020. godine.

Kastav, 29.01.2020.

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sastavila: Ravnateljica:

Jagoda Gauš, dipl.oec. Sandra Krpan, prof.